recursal/SuperWikiNEXT-32B huggingface dataset:
Jakub Hertz’ palass, i dag Det medisinske universitet i Łódź
**Jakub Hertz’ palass** (polsk *Pałac Jakuba Hertza*) ligger ved Tadeusz Kościuszkos allé 4 i Łódź.

Palasset før første verdenskrig. Ved siden av står Den store synagoge
Palasset ble bygd av Izrael Poznański som bryllupsgave til hans datter Anna og svigersønnen Jakub Hertz, på andre siden av Poznański-familiens mursteinshus ved Piotrkowska-gaten og like ved Den store synagoge. Det ble reist i årene 1891–1892 etter tegninger av Julius Jung (muligens også Hilary Majewski).

Bygningen hadde tre etasjer og fikk dekorative neorenessanseformer. Fasaden hadde loggiaer, vinduer og en terrasse, samt et høyt tak. Arkitekturen knyttet an til franske bygninger fra epoken. Ved innkjørsporten fantes en rikt utsmykket portal. Også palassinventaret var overdådig, med blant annet allegoriske veggmalerier malt av Antoni Piotrkowski. 

Palassfasaden ble ombygd i mellomkrigstiden etter tegninger av Marian Lalewicz. Bygningen fikk påbygd en ny etasje og loggiaene ble fjernet. Fasaden mistet noe av sin opprinnelige effektfullhet til gjengjeld for tyngre, modernistiske former. Det opprinnelige palassindret ble imidlertid i stor grad bevart. 

I dag huser bygningen Det medisinske universitet i Łódź.
Nedre Vaskegang i bydel Grünerløkka i Oslo
Slåmotgangen sett fra Christian Krohgs gate mot Akerselva, 1942. På andre siden av elva Lakkegata og Østre frikirke. Foto: Elster, Ferdinand Lorentz Prall 
**Slåmotgangen** (2–6b), **Øvre Vaskegang** (ingen nummer) og **Nedre Vaskegang** (1–11, 2–6) er tre små gater i bydel Grünerløkka i Oslo. De ligger i det området som tidligere gikk under navnet Fjerdingen. Slåmotgangen er ei sidegate fra Christian Krohgs gate ned mot Akerselva, og de to Vaskegangene er stikkveier til denne igjen. Øverst i Slåmotgangen er det også en tredje sidevei, men husene i denne har adresse til Christian Krohgs gate.

Navnet Slåmotgangen er gammelt og refererer til *Hans Olsen Slaamodt*, som hadde gartneri her rundt 1800. Det er mulig det tidligere var en forbindelse over elva i bunnen av gangen, slik at dette før var ei mer trafikkert rute enn dagens blindvei. Vaskegangene viser til at det her var vaskeplasser. Gatene står på kart fra 1710.

Gangene har tidligere vært prega av småhus og småindustri. I Nedre Vaskegang 2 ligger ei fabrikkbygning nærmest ute i elva. Byggherre i 1898 var Brødrene Ottesens Eftf Dampchokoladefabrik (arkitekter Ove Ekman og Einar Smith). 

I de seinere år er området bebygd med flere større boligblokker (ca. 130 leiligheter).

Referanser
----------

1. ↑  «Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 22. august 2015.
2. ↑  «Oslo kommune – Bydelsoversikt (Ø)». Oslo kommune. Arkivert fra originalen 29. juli 2014. Besøkt 22. august 2015.
3. ↑  «Oslo kommune – Bydelsoversikt (N)». Oslo kommune. Arkivert fra originalen 29. juli 2014. Besøkt 22. august 2015.

Litteratur
----------

* Knut Are Tvedt, red. (2010). *Oslo byleksikon* (5. utg.). Oslo: Kunnskapsforlaget. s. 382, 518-519 og 641. ISBN 978-82-573-1760-7.

Portal: Oslo
**Sanabares** (gresk: Σαναβαρησ) var en rivaliserende konge av Partia fra ca. 50 og til 65.

Svært lite er kjent om ham eller hans tid som konge av deler av Partia, bortsett fra en del mynter som bevitner at han ble oppfattet som en konge (blant flere) i Partia. Han hadde hovedstad i oldtidsbyen Merv i det sørøstlige Turkmenistan og ved Silkeveien. Ved å kontrollere handelen langs Silkeveien mot øst og vest hadde byen, og dens konge, en del makt. Om han ikke tilhørte den kongelige arsakidedynastiet, kan han ha vært en lokal satrap (guvernør) som så muligheten for etablere sin uavhengighet som konge en gang rundt 50. Det er kjent at i år 51 døde Gotarzes II og den neste kongen, den aldrende Vonones II, døde noen måneder senere. Man kan anta at i denne urolige tid var det vanskelig å etablere autoritet over hele Partia og dens mange provinser. 

Etter de nevnte kongene, var Sanabares rivaliserende konge til Vologases I (styrte 51–78) og Vardanes II (styrte 55–58). Det er ingen informasjon om skjebnen til Sanabares, kun at det ikke finnes mynter etter ham i tiden etter ca. 65.

Referanser
----------

1. 1 2   «Sanabares (c. A.D. 50 - 65)», *Parthia.com*

Litteratur
----------

* Chiesa, F. (1982): «Osservazione sulla monetazione Indo-Partica. Sanabares I e Sanabares II incertezze ed ipotesie» i: *Festschrift Herbert A. Cahn zum 70. Geburtstag*, München, s. 15-22.

  


| * v
* d
* r
Arsakide-dynastiet |
| --- |
| Arsakes I **·** Tiridates I **·** Arsakes II (også Artabanes I) **·** Friapitios **·** Fraates I **·** Mithridates I **·** Fraates II **·** Artabanes II **·** Mitridates II **·** Osroes I **·** Sinatrukes **·** Fraates III **·** Mitridates III **·** Orodes II **·** Pakores I **·** Fraates IV **·** Tiridates II **·** Fraates V **·** dronning Musa **·** Orodes III **·** Vonones I **·** Artabanes III **·** Tiridates III **·** Vardanes I **·** Gotarzes II **·** Sanabares **·** Vonones II **·** Vologases I **·** Vardanes II **·** Vologases II **·** Pakores II **·** Artabanes III **·** Vologases III **·** Oroses I **·** Parthamaspates **·** Mithridates IV **·** Vologases IV **·** Oroses II **·** Vologases V **·** Vologases VI **·** Artabanes IV |
**Klaas Knot** (født 14. april 1967 i Bedum) er en nederlandsk økonom, som siden 1. juli 2011 har vært sentralbanksjef i Nederlands bank (*De Nederlandsche Bank* – DNB). 

Han er utdannet innen økonomi ved Universitetet i Groningen i 1991, og han tok i 1995 professor-grad i sosialøkonomi ved samme universitet. 

Knot jobbet i sentralbanken første gang fra 1995 til 1998, som økonomirådgiver. I 1999 jobbet han en liten periode for Det internasjonale pengefondet (IMF) i august, men returnerte til sentralbanken i september. Fra 1999 til 2002 var han direktør for avdelingen for tilsyn med finansnæringen. Fra 2002 til 2004 var han direktør i tilsynet for pensjon og forsikring (Pensioen- en Verzekeringskamer), som fra 2004 av ble en del av Nederlands bank. Etter denne fusjonen, og fram til 2009, jobbet han som divisjonsdirektør for divisjonen for personvern (Toezicht Beleid) i Nederlands bank. 

Fra 2009 til 2011 jobbet han i det nederlandske Finansdepartementet, som *Deputy Treasurer-General* og som direktør for penge- og kredittmarkedene. 

Den 1. juli 2011 overtok han som sentralbanksjef i Nederland, etter Nout Wellink. Wellink hadde da sittet siden 1997.

Ved siden av sin yrkeskarriere har han siden 2005 også vært professor ved Universitetet i Groningen. 

Han er gift og har to barn.

Trivia
------

* Har har løpt New York City Marathon på 3.32,31 og 3.19,34 i hhv. 1999 og 2002.

Referanser
----------

1. ↑   Davos 2014 Participant List, uttrykt i referansen som 1967[Hentet fra Wikidata]
2. 1 2   www.dnb.nl[Hentet fra Wikidata]
3. ↑  Nederlands bank – *Governing Board*, besøkt 27. november 2011.
4. ↑  EenVandaag – *Klaas Knot wordt president van De Nederlandsche Bank*, besøkt 27. november 2011.

Eksterne lenker
---------------

* Nederlands bank – *Governing Board*

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Jaktstart** er en startmetode der startrekkefølgen bestemmes av tidligere delkonkurranser. Deltakeren med best tid før jaktstarten starter først, deretter bestemmes starttiden til hver enkelt deltaker av tiden denne er bak lederen. Vinneren er den som går først over målstreken, selv om andre deltakere kan ha brukt kortere tid i jaktstartdelen av konkurransen.

Jaktstart benyttes bl.a. i langrenn, skiskyting og orientering. I tillegg brukes Gunder-metoden i kombinert, der tidsdifferansene regnes ut fra poengsummen i hopprennet.

I langrenn på verdenscup- og mesterskapsnivå ble jaktstarten benyttet fram til 2002. Det ble for herrer vanligvis gått en 10 km i klassisk stil, som ble brukt som utgangspunkt for 15 km jaktstart i fristil. Jaktstarten er nå erstattet av en øvelse med fellesstart, der løperne bytter utstyr og stilart midtveis. Denne øvelsen kalles skiatlon eller duatlon.

I skiskyting arrangeres jaktstarten oftest med utgangspunkt i sprinten. Resultater fra normaldistansen (20km/15km) brukes av og til, da blir tidsdifferansene halvert før jaktstarten.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica
 |
**Campo Marzio**, fra latin **Campus Martius** («Marsmarken») er et område i Romas historiske sentrum og navnet på en av Romas *rioni*. Navnet kommer fra stridsguden Mars, ettersom stedet i antikken ble brukt til militære formål og derfor var viet til denne guden. Området er omkring 2 km² stort.

Fra Sullas tid begynte deler av området å bli brukt til boliger, og det offentlige området ble stadig mindre. Det militære innslaget ble beholdt i form av en samlingsplass for byens milits, og det ble også holdt folkemøter på det gjenværende offentlige området. Flere templer, bad, monumenter og andre offentlige bygninger ble også reist i området.

Da Roma ble det forente Italias hovedstad i 1870 var bebyggelsen i Roma fortsatt i stor grad begrenset til Marsmarken og området omkring Vatikanet.

Eksterne lenker
---------------

* (en) Campus Martius – kategori av bilder, video eller lyd på Commons Rediger på Wikidata
* Italias flagg Kart og omfattende informasjon Arkivert 3. august 2009 hos Wayback Machine.
* Italias flagg Interaktivt kart

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store Danske Encyklopædi **·** Encyclopædia Britannica **·** Nationalencyklopedin **·** Nationalencyklopedin **·** VIAF **·** VIAF **·** GND **·** LCCN **·** GeoNames
 |
**Klaatu** er en musikkgruppe fra Canada, som spiller progressiv rock/pop. Klaatu ble opprettet i 1973 av duoen John Woloschuk og Dee Long. Etter kort tid ble trommeslager Terry Draper også innlemmet i bandet. Navnet Klaatu ble tatt fra romvesenet med samme navn, i filmen *The Day the Earth Stood Still* fra 1959. Klaatu er kanskje mest kjent for at det etter deres første album, *3:47 EST*, verserte rykter om at bandet var The Beatles i forkledning. Dette hadde rot i det særs «Beatlesque»-lydbildet, spesielt i sangen «Sub-Rosa Subway». Klaatu gav ut sitt siste studioalbum, *Magentalane*, i 1981. Gruppen ble offisielt oppløst i august 1982.

Diskografi
----------

1. *Klaatu*, aka *3:47 EST* (1976)
2. *Hope* (1977)
3. *Sir Army Suit* (1978)
4. *Endangered Species* (1980)
5. *Magentalane* (1981)
6. *Klaasic Klaatu* (1982)
7. *Klaatu Sampler* (1982)
8. *Peaks* (1993)
9. *Sun Set* (2005)
10. *Raarities* (2005)

Eksterne lenker
---------------

* (en) Klaatu på Apple Music Rediger på Wikidata

* (en) Klaatu på Discogs Rediger på Wikidata

* (en) Klaatu på MusicBrainz Rediger på Wikidata

* (en) Klaatu på Spotify Rediger på Wikidata

* (en) Klaatu på Songkick Rediger på Wikidata

* (en) Klaatu på Last.fm Rediger på Wikidata

* (en) Klaatu på Genius — sangtekster Rediger på Wikidata

* (en) Klaatu på AllMusic Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** MusicBrainz **·** Discogs **·** AllMusic
 |
**Allende** er en underjordisk stasjon på Linje 2 til Mexico bys metro. Den ligger i byens historiske sentrum, ved Calle Tacuba og Calle Motolinía. Den ligger omtrent midt mellom Plaza de la Constitución og Palacio de Bellas Artes Stasjonen er oppkalt etter Calle Allende, som ligger like ved.

Calle Tacuba med en av inngangene til stasjonen
Stasjonen er spesiell i den forstand at de to plattformene, som fungerer for tog i hver sin retning, ikke er forbundet med hverandre, og man må gå ut av stasjonen og krysse Calle Tacuba for å komme seg fra en plattform til en annen. Det er bare ved stasjonene Allende og Tezozómoc at dette er tilfellet.

Stasjonssymbolet er en byste av Ignacio Allende, en av heltene fra Mexicos uavhengighetskrig, som stasjonen er oppkalt etter.

Allende stasjon har ingen overgangsmuligheter til andre linjer.

| * v
* d
* r
***Linje 2*** til Mexico bys metro |
| --- |
| Stasjoner | 
* Cuatro Caminos
* Panteones
* Tacuba
* Cuitláhuac
* Popotla
* Colegio Militar
* Normal
* San Cosme
* Revolución
* Hidalgo
* Bellas Artes
* Allende
* Zócalo
* Pino Suárez
* San Antonio Abad
* Chabacano
* Viaducto
* Xola
* Villa de Cortés
* Nativitas
* Portales
* Ermita
* General Anaya
* Tasqueña

 |
| Omstigningsstasjoner | 
* Tacuba
* Hidalgo
* Bellas Artes
* Pino Suárez
* Chabacano
* Ermita

 |
**Allen Oldfather Whipple** (født 2. september 1881, død 6. april 1963) var en kirurg fra Amerikas forente stater, som ble kjent for sin operasjonsteknikk ved kreft i bukspyttkjertelen, som bærer hans navn (Whipples operasjon), i likhet med Whipples triade.

Whipple ble født i Urmia i Iran (dengang Persia). Han ble professor i kirurgi ved Columbia University hvor han arbeidet fra 1921 til 1946. Han påbegynte sitt arbeide om prosedyren for fjernelse av bukspyttkjertelen (pancreaticoduodenectomi) i 1935, hans opprinnelige teknikk har siden da blitt modifisert betydelig. I 1940 forkortet han prosedyren til en ett-trinns prosess. 

I løpet av sin karriere utførte Whipple 37 pancreaticoduodenectomier.

Han er også kjent for å formulert den diagnostiske triaden insulinom, kjent som Whipples triade.

Whipple ble senere president for the American College of Physicians and Surgeons. Han var også trustee ved Princeton University og mottok i 1958 Woodrow Wilson Award.

Referanser
----------

1. ↑   www.academie-medecine.fr, oppført som Allen WHIPPLE, National Academy of Medicine (France) member ID 3714, besøkt 9. oktober 2017[Hentet fra Wikidata]
2. 1 2   WhoNamedIt.com, oppført som Allen Oldfather Whipple, Whonamedit? doctor ID 2916, besøkt 9. oktober 2017[Hentet fra Wikidata]

Kilder
------

* Whipple AO. Observations on radical surgery for lesions of the pancreas. Surg Gyn Obst 1946;82:62.
* Whipple Website: Allen Oldfather Whipple[*død lenke*]
* The Whipple Procedure, by John A. Chabot, M.D.

  


|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI
 |
Animasjon av en capoeiradanser som slår hjul.
**Å slå hjul** er en akrobatisk bevegelse der man setter hendene i bakken og roterer sidelengs slik at man lander på beina igjen. Rotasjonen kan minne om et hjul som ruller, derav navnet.

Utførelse
---------

En turner slår hjul på bommen. Når man slår hjul tar man fart og setter først den ene hånda i bakken til side for kroppen, mens man holder armer og rygg strake. Den andre hånda settes i bakken samtidig som man sparker fra med beina og lar dem rotere over resten av kroppen. Man roterer altså sidelengs langs en tenkt linje i retningen på tvers av kroppen. Bevegelsen bærer derfor navnet sitt, fordi kroppen under utførelsen minner om eikene i et hjul som triller.

Variasjoner
-----------

Å slå hjul regnes blant de enklere momenter innen turn. En lignende og noe mer avansert variant kalles en araber. I den bevegelsen vrir man kroppen mens beina pendler over hodet slik at man lander baklengs med samlede bein. Det er også mulig å slå hjul ved å sette kun en hånd i bakken eller ingen i det hele tatt, såkalt fritt hjul. Disse bevegelsene krever mer spenst og større hastighet.
Øyeundersøkelse med spaltelampe ved en øyeavdeling
Grå stær i øye sett i spaltelampe med vanlig forstørrelse
Hornhinnen uskarp og pupillen skarp med spaltelampelyset inn fra venstre
**Spaltelampe** er standardutstyr ved øyelegekontor og ved øyeavdelinger på sykehus. Den fungerer som et biokulært mikroskop med relativt liten forstørrelse for å undersøke pasientens øyne. 

Ved hjelp av spaltelampen kan man undersøke øyets ytre og den forreste del av øyets indre. (regnbuehinnen og linsen).

Utstyret er vanligvis montert på et eget lite spesialbord. 

* For at pasienten skal sitte i ro holdes hodet mot to bøyler, en under haken, og en mot pannen.
* Mikroskopet er montert på et stativ på bordet som tillater kontrollert forflytning.
* Lyskilden er montert slik at den følger mikroskopets bevegelser.

Lyskilden kan varieres og vinkles på mange måter. Dermed kan man få bedre og mere presise belysningsforhold. 

En linse projiserer lyset fra en tynn lysspalte slik at lyset viser strukturen i hornhinnen i et snitt der lys-spalten stråler innover. Vanligvis justeres lysspalten og mikroskopet slik at største skarphet av begge er i samme plan.

Når det stilles skarpt på iris sees vakre små strukturer som er en naturopplevelse.

|  |  |
| --- | --- |
| Oppslagsverk/autoritetsdata | Store medisinske leksikon
 |
**Allen Alfred «Al» Van** (født 30. mars 1915 i Newport i Minnesota, død 27. august 1995) var en amerikansk ishockeyspiller som deltok i de olympiske vinterleker 1948 i St. Moritz og 1952 i Oslo.

Van vant en olympisk sølvmedalje i ishockey under vinter-OL 1952 i Oslo. Han var med på det amerikanske ishockeylaget som kom på andreplass i turneringen bak Canada.

Ishockeyturneringen ble avviklet som en enkeltserie med ni lag, der alle lagene møttes en gang. USA vant seks kamper, spilte uavgjort 3-3 mot Canada og tapte en kamp, 2-4 til Sverige. Canada vant serien med femten poeng foran USA som fikk tretten poeng.

OL-medaljer
-----------

* 1952 Norges flagg Oslo - Sølv Sølv i ishockey USAs flagg USA

Referanser
----------

1. 1 2   sports-reference.com[Hentet fra Wikidata]

Eksterne lenker
---------------

* (en) Allen Van – Olympedia Rediger på Wikidata

* (en) Allen Van – Sports-Reference (OL-resultater – arkivert) Rediger på Wikidata

* (en) Allen Van – databaseOlympics.com (arkivert) Rediger på Wikidata

* (en) Allen Van – Eliteprospects.com Rediger på Wikidata
*Spangenhelm* (tysk for «spennehjelm») fra år 500 som består av seks deler.

**Spangenhelm** (tysk for «spennehjelm») var en type krigshjelm som ble brukt i Europa i senantikken og tidlig middelalder. Den består av en serie plater («spang») naglet til en kam over issen og en bånd rundt nedekanten. Vikinghjelmer har mye til felles med denne type hjelm. Spangenhelm var forholdsvis lett å lage i forhold til helsmidde hjemboller og ga en viss beskyttelse i kamp.

Historie
--------

Spangenhelm kom til Vest-Europa fra områder sør i dagens Russland og Ukraina. Hjelmen stammet opprinnelig fra en type som ble brukt av iranske stammer slik som skytere og sarmatianere. Disse fikk en større utbrdelse i de romerske styrkene på slutten av romertiden, muligens som et resultat av at industrien som laget de klassiske legionærhjelmene ikke lenger var i stand til å etterforsyne hæren. Ved begynnelsen av 500-tallet var sliek sammennaglede platehjelmer den vanligste typen hjelmer i Europa. Den var også populær i Midtøsten. Spangenhelm var i bruk frem til 800-tallet, de påvirkning østfra innførte en høy og spiss hjelm med nesebeskytter.

Eksterne lenker
---------------

* (en) Spangenhelm – kategori av bilder, video eller lyd på Commons Rediger på Wikidata

* (en) Spangenhelm – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GND
 |
En **klade** (av gml.gr. κλάδος, *klados* = *gren* eller *gruppe*) er en systematisk enhet i biologien og brukes i forbindelse med kladistikk. Uttrykket er en direkte oversettelse av det engelske faguttrykket «clade», og uttales vanligvis *kleid* også på norsk. Det formelle navnet er *monofyletisk gruppe*.

En klade er en gruppering på et stamtre som inkluderer en felles stamfar og alle etterkommere (levende og utdøde) av denne stamfaren. Vanligvis angis en klade som to arter (med + i mellom), der alle etterkommere etter de to artenes siste felles stamfar regnes med til gruppa. Hvis gruppa har flere opphav er den ikke en systematisk enhet, og hvis noen av gruppas medlemmer ikke regnes som medlemmer i gruppa, er det en grade.

Referanser
----------

1. ↑  Dupuis, Claude (1984). Willi Hennig's impact on taxonomic thought. *Annual Review of Ecology and Systematics*. **15**: 1–24. doi:10.1146/annurev.es.15.110184.000245.

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Allen Whitty** (født 5. mai 1867, død 22. juli 1949) var en britisk skytter som konkurrerte i Sommer-OL 1924 i Paris.

Whitty ble olympisk mester i skyting i OL 1924 i Paris. Han var med på det britiske laget som vant lagskytingen *100 meter løpende hjort, dobbeltskudd*. De vant med 263 poeng, ett poeng mer enn sølvmedaljevvinnerne fra Norge. Det var 25 deltakere fra sju nasjoner som deltok i konkurransen som ble avviklet 3. juli 1924 på skytearenaen i Versailles. Det var fire deltakere på hvert lag og de skjøt 10 x 2 skudd hver og høyeste score for hver enkelt skytter var 100, altså 400 for et lag. Deltakerne på det britiske laget var Whitty, Cyril Mackworth-Praed, Philip Neame og Herbert Perry. Whitty kom på attendeplass i den individuelle konkurransen, 100 meter løpende hjort, dobbeltskudd.

OL-medaljer
-----------

* 1924 Frankrikes flagg Paris – Gull **Gull** i skyting, 100 meter løpende hjort, dobbeltskudd Storbritannias flagg Storbritannia

Referanser
----------

1. ↑   sports-reference.com, www.sports-reference.com, besøkt 30. september 2015[Hentet fra Wikidata]

Eksterne lenker
---------------

* (en) Allen Whitty – Olympedia Rediger på Wikidata

* (en) Allen Whitty – Sports-Reference (OL-resultater – arkivert) Rediger på Wikidata

* (en) Allen Whitty – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
| Medaljeoversikt |
| --- |
| Friidrett: |
| Konkurrerte for ANAs flagg ANA |
| Friidrett U20-EM i friidrett |
| Gull | Tallinn 2021 |  Diskos |
| Friidrett U18-EM i friidrett |
| Gull | Győr 2018 |  Diskos |
| Konkurrerte for RusslandRussland Russland |
| Friidrett Sommer-OL for ungdom |
| Sølv | Buenos Aires 2018 |  Diskos |
| Friidrett Sommer-EYOF |
| Gull | Baku 2019 |  Diskos |
| Bronse | Győr 2017 |  Diskos |

**Violetta Ignatjeva** (russisk: **Виолетта Игнатьева**, født 16. januar 2002) er en russisk friidrettsutøver som representerer Autoriserte nøytrale utøvere internasjonalt. Hun konkurrerer hovedsakelig i diskoskast. 

Hun ble U20-europamester i diskos i 2021, og ble U18-europamester i samme øvelse i 2018.

Idrettskarriere
---------------

### 2016 - 2018

Ignatjeva ble russisk U18-mester i diskos innendørs og utendørs i 2016. Hun ble russisk U18-mester i diskos innendørs i 2017, og deltok i Sommer-EYOF 2017 (European Youth Olympic Festival), der hun fikk bronse i diskos (3 kg) og kom på femteplass i kulestøt. I 2018 deltok hun i U18-EM i friidrett 2018, der hun vant diskos, og hun fikk sølv i diskos under Sommer-OL for ungdom 2018, bak Melany Matheus fra Cuba.

### 2019 - 2020

Hun ble russisk U20- og U23-mester i diskos i 2020. Hun vant diskos under Sommer-EYOF 2019, med ny personlig rekord og mesterskapsrekord på 55,37 meter. I 2020 kom hun på femteplass i diskos under det russiske mesterskapet i friidrett.

### 2021

I februar kom hun på tredjeplass i kulestøt under det russiske U20-mesterskapet i friidrett innendørs. Hun satte personlig rekord i diskos i april, med 62,54 meter, under Nizamutdinov Prizes-stevnet i Sotsji. Resultatet var også russisk U20-rekord utendørs. Under det russiske U20-mesterskapet i friidrett utendørs vant hun diskos, og hun vant diskos under U20-EM i friidrett 2021.

Referanser
----------

1. 1 2 3  World Athletics - *Violetta Ignatyeva - Results*, besøkt 16. juli 2021.

Eksterne lenker
---------------

* (en) Violetta Ignatjeva – Olympedia Rediger på Wikidata

* (en) Violetta Ignatjeva – World Athletics Rediger på Wikidata

* (en) Violetta Ignatjeva – TheSports.org Rediger på Wikidata
**Christian** (født 10. april 1603 på Københavns slott, København, død 2. juni 1647 i Gorbitz nær Dresden) var nesteldste sønn til Christian IV og Anna Kathrine og kronprins til Danmark og Norge. Han ble kalt *Den utvalgte prinsen*.

Christian ble hyllet til tronfølger allerede i 1610, som barn. Presten og dikteren Claus Christoffersen Lyschander skrev et hyllingsdikt til anledningen og dette er den eneste bevarte øyenvitneskildringen man kjenner til.  Hyllingen i Oslo foregikk på Hovedtangen 17. juni 1610. Arveprinsen var kommet til byen i følge med begge sine foreldre.

Danmark var et valgkongedømme, hvor riksrådet valgte konge, men det ble praksis at sittende konge i sin egen levetid sørget for at en sønn ble hyllet som tronfølger. Dette var en måte å utmanøvrere riksrådet på.

Han giftet seg i 1634 med Magdalena Sibylla av Sachsen (1617–1668), datter til kurfyrste Johann Georg av Sachsen. Deres bryllup, på dansk kalt «Det store bilager», var svært praktfullt og framfor alt dyrt – under bryllupsfesten framførte den aller første oppsetningen av den kongelige ballett i Danmark. Ekteskapet var barnløst.

I hans fars fravær under trettiårskrigen styrte han landet med tre riksråd. Han ble imidlertid upopulær på grunn av sitt utsvevende liv og ble fratatt styret. Christian, som var fet, slapp og førte et utsvevende liv, døde på Körbitz slott under et kuropphold i Tyskland; han drakk seg til døde.

Dermed ble kongevalget etter Christian IVs død mer åpent enn det ellers ville vært. Prins Christians bror Frederik ble valgt, uten de helt reelle motkandidater, men usikkerheten var stor nok til at den nye kongens håndfestning bandt kongen sterkt til valgkongedømmet (og ikke arvekongedømmet). Kongemakten var på et «historisk lavmål», skriver Ståle Dyrvik, men bygde seg fort opp igjen fram mot eneveldet i 1660.

Referanser
----------

1. ↑  Carl Bruun: Kjøbenhavn - kap. IX. side 456, Kjøbenhavn under Christian den Fjerde til Freden i Lybæk 1629. Online hos Eremit.dk
2. ↑  «Om Claus Christoffersen Lyschander». Arkivert fra originalen 19. juli 2011. Besøkt 11. juli 2011.
3. ↑  «Dobbeltdigtet om tronfølgeren, prins Christian ("V") av Claus Christoffersen Lyschander». Arkivert fra originalen 4. juli 2007. Besøkt 11. juli 2011.
4. ↑  Hans Petter Thuesen, side 102
5. ↑  Ståle Dyrvik (1999): *Norsk historie 1625-1814*, s.29
6. ↑  Gravsted.dk
7. ↑  Dyrvik 1999: s. 30

Litteratur
----------

Nils Petter Thuesen (2010). *Historien om Oslo*. Oslo: Forlaget Historie & Kultur AS. ISBN 978-82-92870-40-2.

Eksterne lenker
---------------

* (en) Christian, Prince Elect of Denmark – kategori av bilder, video eller lyd på Commons Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Deutsche Biographie **·** Geni **·** VIAF **·** GND **·** LCCN **·** ISNI **·** LIBRIS
 |
**Christian Wolfgang Herdtrich** (født 25. juni 1625 i Graz i Østerrike, død 18. juli 1684) var en katolsk prest og misjonær tilhørende jesuittordenen. Han virket på Celebes og i Kina.

Liv og virke
------------

Han trådte inn hos de østerrikske jesuitter den 27. oktober 1641, og i 1656 ble han utvalgt for kinamisjonene. Men først virket han i to år på øya Celebes. Etter 1660 var hans misjonsmark i de kinesiske provinser Shanxi og Henan. I 1671 ble han kalt til keiserhoffet i Beijing som matematiker, og ble del av den gruppen lærde jesuitter som Kangxi-keiseren omgav seg med. De siste ni år av sitt liv var han superior for misjonen i Kiang-tcheon i Shanxi. 

Kangxi-keiseren skrev personlig hans gravepitaf.

Verk
----

Blad fra pater Prospero Intorcettas og Christian Wolfgang Herdtlichs verk om Konfucius.
Pater Herdtrich ble meget vel bevandret i kinesisk språk og kinesisk litteratur. Han hjalp sin medbror pater Prospero Intorcetta med det viktige arbeidet «Confucius, Sinarium Philosophus, sive Scientia Sinensis latina exposito studio et operâ Properi Intorcetta, Christiani Herdtrich, Francisci Rougemont, Philippi Couplet, PP. Soc. Jesu» (Paris, 1778). Denne første oversettelse og forklaring gav europeiske lærde deres første innsikt i konfucianismen. Herdtrich forfattet også den store kinesisk-latinske ordbok *Wentse-Ko*.

Se også
-------

* Liste over kinamisjonærer tilhørende jesuittordenen

Litteratur
----------

* Anton Huonder, S.J.: *Deutsche Jesuitenmissionäre* (Freiburg im Br. 1899), 188;
* Joseph Dahlmann: *Die Sprachenkunde und die Missionen* (Freiburg im Br. 1891), 32-37;
* Cornelius Hazart-Sontermann, *Kirchengesch.*, I (Wien og München, 1707), 706 sqq.

Herdritchs brever finnes hos: 

* Prospero Intorcetta: *Compendiosa Narratione della Missione Cinense* (Roma, 1672), 115-128;
* Adrien Greslon: *Histoire de la Chine sous la domination des Tartares* (Paris, 1670), 56;
* *Kathol. Missionen* (Freiburg im Br.) for 1901-02, s. 25 sqq.; 1905-05, s. 4 sqq.

Eksterne lenker
---------------

* *Catholic Encyclopedia*-artikkel
* BBK

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** SUDOC
 |
**Christian Wisbech** (1869–1922) var en norsk ingeniør.

Wisbech var uteksaminert fra Christiania Tekniske skole i 1888 og fra Technische Hochschule Charlottenburg i 1891. Han opprettet selskapet Teknisk Bureau (senere Wisbech A/S) i 1891. Selskapet drev mest med utstyr for vannkraftutbygging, men de var også en av Norges første produsenter av heiser.

I 1899 ble han valgt til formann i Kristiania Seilforening, og i 1906 ble han også formann i Kongelig Norsk Seilforening (KNS). Som KNS-formann stod Wisbech bak oppføringen av klubb- og selskapslokalet «Dronningen». Han var også formann i Kongelig Norsk Automobilklub (KNA) fra 1911.

Wisbech var medlem av Kristiania Handelskammer og Den norske Handelsbanks direksjon, og var også grunnlegger av og styremedlem i en rekke andre selskaper.

Referanser
----------

1. 1 2   Slekt og Datas Gravminnebase, «Minneside basert på bilder og gravminnedata for Chr. Wisbech, (16.november 1869).», besøkt 17. juli 2022[Hentet fra Wikidata]
2. 1 2   Folketellingen i Norge i 1910, www.digitalarkivet.no[Hentet fra Wikidata]
3. ↑   Nationen, urn.nb.no, utgitt 29. april 1922, «Dødsfald. Ingeniør Christian Wisbech avgik pludelig ved døden igaar morges.»[Hentet fra Wikidata]
4. 1 2 3  «♰ Christian Wisbech». *Aftenposten*, 28. april 1922.
5. ↑  *Oslo ingeniørhøgskole 1873-1993*. Ingeniørhøgskolen. 1993. s. 33.

|  |  |
| --- | --- |
| Oppslagsverk/autoritetsdata | Historisk befolkningsregister
 |
**Sancheong** (*Sancheong-gun*) er et fylke i provinsen Sør-Gyeongsang i Sør-Korea.

Fylket ligger i de sørlige delene av Sobaekfjellene som i sin tur har sitt utspring ved Taebaekfjellene og går i sørvestlig retning.

Jirifjellet (1915 moh) er Sobaeks høyeste fjelltopp og ligger på grensa til Hamyang, mot vest i fylket. Deler av den sørlige delen av Sobaek, inkludert Juirisan utgjør Jirifjellet nasjonalpark som var Sør-Koreas første nasjonalpark, etablert 29. desember 1967. Gyeonghoelva renner sørøstover mot Jinyangsjøen og videre ut i Namelva og til slutt ut i Nakdongelva og videre til Vesthavet.

Gjennomsnittstemperatur er 13 grader, fra minus 2 i januar til 25,5 i august. Gjennomsnittlig nedbørsmengde er 1480 mm.

Sør-Koreas motorvei 35 (Tongyeong–Daejeon motorvei), fra Tongyeong til Seoul går gjennom fylket.

Administrativ inndeling
-----------------------

Fylket er inndelt i ett eup (småby) og ti myeon (bydel), og disse er videre inndelt i 114 ri (landsby).

* Sancheong-eup
* Sian-myeon
* Danseong-myeon
* Sicheon-myeon
* Simjang-myeon
* Geumseo-myeon
* Saengcho-myeon
* Obu-myeon
* Chahwang-myeon
* Sindeung-myeon
* Saengbiryang-myeon

Søster- og vennskapsbyer
------------------------

* Sør-Koreas flagg Seocho-gu, Seoul, Sør-Korea

Kjente personer fra Sancheong
-----------------------------

* Yi Yeongju (Seongcheol) (1912–1993), koreansk zen-mester.

Eksterne lenker
---------------

* Offisielt nettsted Rediger på Wikidata

* (en) Sancheong – kategori av bilder, video eller lyd på Commons Rediger på Wikidata

| * v
* d
* r
Sør-Gyeongsang |
| --- |
| Hovedstad | Changwon |  |
| Byer | Geoje **·** Gimhae **·** Jinju **·** Miryang **·** Sacheon **·** Tongyeong **·** Yangsan |
| Fylker | Changnyeong **·** Geochang **·** Goseong **·** Hadong **·** Haman **·** Hamyang **·** Hapcheon **·** Namhae **·** Sancheong **·** Uiryeong |

Portal: Korea

|  |  |
| --- | --- |
| Oppslagsverk/autoritetsdata | GeoNames
 |
**Louis Jacob Andreas Cantor Bergh** (født 12. september 1834 i København, død 7. november 1910 i København) var en dansk overlærer, redaktør og visekonsul som hadde sitt virke på Færøyene.

Liv og virke
------------

Han var sønn av fullmektig Peter Johan Georg Bergh og hustru Sara Hedeberg. Han gikk lærerseminaret i Ranum i Himmerland og underviste i Vendsyssel i noen år. Deretter tok han et universitetskurs og etablerte i 1863 en realskole i Hørsholm, som han ble bestyrer for. Han giftet seg i 1864 med Charlotte Louise Cæcilie Löchte, datter av Johannes Jacob Kjeld Löchte, som hadde vært sogneprest i Vendsyssel.

Bergh (til høyre) tar en rast under en fjellvandring på Færøyene i 1898.  Foto: Johannes Klein/Nationalmuseet 
I 1867 ble Bergh overlærer ved realskolen i Tórshavn på Færøyene. Bergh har blitt beskrevet som en stor og kraftig mann med en autoritær personlighet, og som ikke nølte med å straffe sine elever fysisk. Han var en sterk tilhenger av fortsatt bruk av dansk som undervisningsspråk i den færøyske skolen. Ifølge Jóannes Patursson, som var blant Berghs elever ved realskolen, var de eneste færøyske ordene Bergh noen gang tok i sin munn *pínadoy* («pinadø») og *skerpikjøt*.

I Tórshavn var Bergh også lærer og forstander ved lærerseminaret fra 1870 til 1903, lønnet observator ved den meteorologiske stasjonen fra 1872, redaktør i den danskspråklige ukeavisen *Dimmalætting* fra 1882 til 1885, formann i lærernes yrkesorganisasjon fra 1898 til 1902 og britisk visekonsul på Færøyene fra 1893 til 1905.

Bergh tok avskjed fra lærerstillingen i Tórshavn i 1903 og flyttet tilbake til Danmark.

Æresbevisninger
---------------

Bergh ble utnevnt til ridder av Dannebrogordenen i 1889 og tildelt Dannebrogordenens hederstegn i 1903.

Referanser
----------

1. 1 2   Dansk biografisk leksikon, oppført som L. Bergh, Dansk Biografisk Leksikon-ID L.\_Bergh[Hentet fra Wikidata]
2. 1 2 3 4  Degn, Anton (1979). «Bergh, L.». *Dansk biografisk leksikon*. 1 (3 utg.). København: Gyldendal. s. 615.
3. ↑  Debes, Hans Jacob (1993). *Ein kvistur spretti: keldur til Føroya søgu 1879–1906*. Tórshavn: Føroya Skúlabókagrunnur. s. 28.

Portaler: Færøyene | Danmark

|  |  |
| --- | --- |
| Oppslagsverk/autoritetsdata | Dansk biografisk leksikon
 |
**Christian Worm Sommerschild** (født 30. juni 1794 i Trondhjem, død 4. februar 1848) var en norsk hæroffiser og politiker.

Han var svigersønn av generalmajor og stortingmann Frederik Hegermann. Sommerschild var selv av offiserslekt, og ble sekondløytnant i 1808, premierløytnant i det 1. trondhjemske infanteriregiment i 1811, kaptein i den trondhjemske brigade i 1823, major i 1841 og oberstløytnant i 1842. Han ble valgt til Stortinget fra Trondhjem og Levanger for perioden 1848–1850, men døde på prestegården i Urskog, på vei til hovedstaden. Johan Peter Bye møtte i hans sted.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 813[Hentet fra Wikidata]
2. 1 2 3  Lindstøl, Tallak (1914). *Stortinget og statsraadet : 1814-1914*. 1. Kristiania. s. 813.

Eksterne lenker
---------------

* (no) Christian Worm Sommerschild hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Historisk befolkningsregister
 |
Major **Theodor Quandt** (22. juni 1897 – 6. juni 1940) var et flyveress fra første verdenskrig kreditert med 15 nedskutte tyske fly.

Første verdenskrig,
-------------------

Quant begynte sin seiersliste med nedskutte ballonger satte et par observasjonsballonger i brann 21. mai 1917. Denne serien av nedskytinger varte til den åttende nedskyting, 8. november 1917, den sjuende etter de britiske ess Arthur Taylor og William Benger. Det varte nesten ti måneder før Quant gjenopptok sine nedskytinger 27. august 1918 med en dobbel seier. Hans ellevte triumf, 1. september 1918, var over det merikanske ess, John Donaldson. Han scoret fire ganger i løpet av de neste tre dagene, og han avsluttet sin krigstjeneste som løytnant.

Quant ble drept i aksjon mens han fløy en Messerschmitt Bf 109 i løpet av høsten under Slaget om Frankrike i begynnelsen av Andre verdenskrig.

Referanser
----------

1. 1 2 3  "The Aerodrome", Retrieved 25 January 2010.
2. ↑  *Albatros Aces of World War I*. s. 31.

Litteratur
----------

* *Albatros Aces of World War 1* av Norman L. R. Frankerne. Osprey Publishing, 2000. ISBN 1-85532-960-3, ISBN 978-1-85532-960-7

|  |  |
| --- | --- |
| Oppslagsverk/autoritetsdata | Prabook
 |
**Jasna Kolar-Merdan** (født 19. oktober 1956 i Mostar) jugoslavisk/østerriksk håndballspiller som deltok i de olympiske leker 1980 i Moskva, 1984 i Los Angeles og 1992 i Barcelona.

Merdan ble olympisk mester i håndball i Sommer-OL 1984 i Los Angeles. Hun spilte på det jugoslaviske laget som vant håndballturneringen for damer foran Sør-Korea og Vest-Tyskland. Hun spilte alle fem kampene og scoret 48 mål og ble turneringens toppscorer.

Fire år tidligere, i Sommer-OL 1980 i Moskva, kom Jugoslavia på andreplass bak Sovjetunionen. Merdan spilte alle fem kampene og scoret ni mål.

Hun spilte på Østerrikes lag i Sommer-OL 1992 i Barcelona. De ble nummer fem og Kolar-Merdan spilte fire kamper og scoret 23 mål.

Hun ble kåret til beste kvinnelige håndballspiller i 1990 av International Handball Federation.

OL-medaljer
-----------

* 1984 USAs flagg Los Angeles - Gull **Gull** i håndball damer Jugoslavias flagg Jugoslavia
* 1980 Sovjetunionens flagg Moskva - Sølv Sølv i håndball damer Jugoslavias flagg Jugoslavia

Eksterne lenker
---------------

* (en) Jasna Kolar-Merdan – Olympedia Rediger på Wikidata

* (en) Jasna Kolar-Merdan – Sports-Reference (OL-resultater – arkivert) Rediger på Wikidata

* (en) Jasna Kolar-Merdan – databaseOlympics.com (arkivert) Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |
**Theodor Hoffmann** (født 27. februar 1935 i Gustävel i Kreis Wismar, død 1. november 2018 i Berlin) var en tysk marineoffiser (admiral) og politiker som var den siste ordinære forsvarsminister i DDR. Han var sjef for Volksmarine fra 1987 til 1989.

Liv
---

Hoffmann arbeidet fra 1949 til 1951 i landbruket. Fra 1951 til 1952 var han leder i Pionerorganisasjon Ernst Thälmann. I 1952 ble han matros i Seepolizei. Han gikk på offisersskolen til Volkspolizei-See i Stralsund og gikk i 1956 inn i Sozialistische Einheitspartei Deutschlands (SED). Til 1959 var han kommandant for en torpedobåt. Fra 1960 til 1963 gikk han på Sjøkrigsakademiet «Marsjall av Sovjetunionen A.A. Gretsjko» i Sovjetunionen og avsluttet sitt studium der med et diplom i militærvitenskap. Han hadde i forbindelse med studiet forskjellige lederfunksjoner i 6. flotilje i Volksmarine.

Fra 1971 til 1974 var han sjef for 6. flotilje med grad av *Fregattenkapitän*. Deretter ble han stedfortredende stabssjef for operativt arbeid i Volksmarine. I 1985 ble han utnevnt til stedfortredende sjef for Volksmarine og sjef for staben, i 1987 ble han sjef for Volksmarine og stedfortreder for forsvarsministeren med rang av viseadmiral.

Forsvarsminister
----------------

Fra 18. november 1989 til 23. april 1990 var han med admirals rang forsvarsminister i DDR etter Heinz Keßler. Han fortsatte å være sjef for NVA frem til 24. september 1990. Hans ministertid fungerte som en overgang før Rainer Eppelmann tok over med et nyopprettet ministerium og ble minister for nedrustning og forsvar.

Ordener
-------

* Fedrelandets fortjenstorden i bronse
* Scharnhorst-ordenen

Annet
-----

I 1993 utgav Hoffmann bok om sine opplevelser de siste dagene NVA eksisterte; *Das letzte Kommando; Ein Minister erinnert sich*. I 1995 gav han ut sin selvbiografi *Kommando Ostsee; Vom Matrosen zum Admiral*.

Se også
-------

* Liste over Tysklands forsvarsministre

Referanser
----------

1. 1 2 3 4   www.tag24.de[Hentet fra Wikidata]
2. ↑  .
3. ↑  «Ehemaliger DDR-Verteidigungsminister Theodor Hoffmann gestorben». *Leipziger Volkszeitung*. 2. november 2018. ISBN 9783845236025.

Litteratur
----------

* Klaus Froh, Rüdiger Wenzke: *Die Generale und Admirale der NVA. Ein biographisches Handbuch.* 4. Auflage. Ch. Links, Berlin 2000, ISBN 3-86153-209-3

Eksterne lenker
---------------

* (de) Verk av og om Theodor Hoffmann i katalogen til det tyske nasjonalbiblioteket
* Admiral Dipl.-Mil. Theodor Hoffmann by Shawn Bohannon


|  |  |  |
| --- | --- | --- |
| Forgjenger:**Heinz Keßler** | **Forsvarsminister i DDR**(1989–1990) | Etterfølger:**Rainer Eppelmann** |

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** LCCN **·** ISNI **·** SUDOC
 |
Kart over Cox's Bazar fra 1955; kartet inngår i U.S. Army Map Services kartserie U542
Bussterminalen i Cox's Bazar
**Cox's Bazar** på (bengali: কক্সবাজার *Kaksbājār*) er en by, en fiskehavn og administrasjonsenter i Bangladesh. Den ligger 150 km. syd for industri- og havnebyen Chittagong. Cox's Bazar er også kjent under navnet *Panowa*, som bokstavelig oversatt betyr «gule blomster». Det andre gamle navnet var *Palongkee*.

Det moderne Cox's Bazar har navnet fra kaptein Hiram Cox, en offiser i Det britiske ostindiske kompani. Cox ble utnevnt som superintendent for denne utposten etter at Warren Hastings ble Bengals guvernør. Kaptein Cox var spesielt utnevnt for å forhandle i en hundre år gammel konflikt mellom Arkan-flyktninger og lokalbefolkningen, de såkalte Rakhains. Han gikk igang med å rehabilitere flyktningene i området og gjorde store fremskritt, men kaptein Cox døde i 1799 før han fikk fullført sitt arbeide. For å minne hans rolle i rehabiliteringsarbeidet ble det anlagt en markedsplass og navnet Cox's Bazar ("Cox's Marked") er etter ham.

Stranden i Cox's Bazar er en ubrutt 125 km. lang sandstrand, en av de lengste i verden.

I dag er Cox's Bazar et av de mest besøkte turist-destinasjoner i Bangladesh, selv om det (ennå) ikke er et internasjonalt reisemål. Det er fremdeles ikke bygget et hotell av noen av de internasjonale hotell-kjeder. I 2013 opprettet myndighetene i Bangladesh et turistpoliti for bedre å kunne beskytte lokale og utenlandske turister, såvel som natur- og dyrelivet på turiststedene i Cox's Bazar.

Referanser
----------

1. ↑  .
2. ↑  Ethirajan, Anbarasan (26. desember 2012). «Bangladesh's Cox's Bazar: A paradise being lost?». *BBC World*.
3. ↑  *Environment, Security and Tourism Development in South Asia: Tourism development in South Asia*. Environment, Security and Tourism Development in South Asia. 3. New Delhi: Gyan Publishing House. 2004. s. 100–101. ISBN 978-81-8205-139-3.
4. ↑  *The Europa World Year Book 2003*. Taylor & Francis. 2003. s. 679. ISBN 978-1-85743-227-5.
5. ↑  Mahmud, Tarek (31. august 2013). «Seashores to get tourist police». *Dhaka Tribune*. Arkivert fra originalen 18. juni 2015. Besøkt 18. juni 2015.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** GeoNames
 |
To varianter: med rosiner og med valnøtter.
**Cozonac** (bulgarsk: **kozunak**, rumensk: **cozonac**) er en tradisjonell rumensk og bulgarsk søt gjærbakst, som tradisjonelt lages til påske og jul. Kaken minner om den italienske julekaken *panettone*, som særlig knyttes til Lombardia-regionen. Den mest synlige forskjellen er at cozonac tradisjonelt skal formes som et rektangulært, høyt brød.

Cozonac minner også om *colomba pasquale*, en kake som er spesifikk for påsken i Italia. Colomba pasquale er på sin side et bakverk som er svært likt panettonen, men har ulik form og pyntes med en sprø mandelglasur.

Tilberedelse
------------

### Romania

Deigen er omtrent den samme gjennom hele Romania. De viktigste ingrediensene er mel, melk, sukker, egg, smør, sukker og gjær. Deigen smaksettes ofte med vaniljesukker, revet sitronskall og/eller appelsin. Oppskriften varierer fra område til område i Romania.

Brødene kan være rektangulære eller runde; enkle eller flettet. 

Noen foretrekker cozonac med fyll; i så fall finnes det en rekke ulike typer fyll. Fyllet kan inneholde valnøtter, hasselnøtter, valmuer, rosiner, kandisert frukt, søtost[*klargjør*] (til påske), kakao eller syltetøy. Noen kombinerer flere av disse ingrediensene. Vanlige kombinasjoner er valnøtter og valmuer, valnøtter og kakao, eller søtost og rosiner.

Det vanligste er likevel å tilsette cozonac-deigen biter av kandisert frukt, nøtter og/eller rosiner, i stedet for å tilberede et separat fyll.

Den ferdige deigen stekes i stekeovn. Deigen legges i en bakeform. Ovnen skal ha en starttemperatur på ca. 180° C. Når kaken begynner å bli brun, senkes temperaturen. Det er viktig at ovnen ikke åpnes slik at kald luft slipper inn. Når kaken er ferdigstekt tas den ut av ovnen og avkjøles i formen.

### Moldova

I Moldova lages det lignende runde og høye kaker som kalles *babele*. Disse kakene lages uten fyll, men deigen kan inneholde opptil 20 egg, foruten smør, revet sitronskall og/eller appelsinskall samt rom- og vaniljeessens; noen ganger tilsettes også rosiner.

Tilberedning av slikt søtt bakverk er en tradisjon som inngår i kristne moldoveres påskefeiring. Det brukes spesielle kakeformer i keramikk til *babele*, som er en av de viktigste påskekakene i Moldova; den andre er *pasca,* som er et søtt brød med valnøtter og valmuefrø.

Som regel bakes både *babele* og *pascua* på skjærtorsdag.

Referanser
----------

1. ↑  Maria (30. mars 2018). «Romanian Easter & Christmas Bread Cozonac». *She Loves Biscotti* **(engelsk)**. Besøkt 6. desember 2022.

Eksterne lenker
---------------

* (en) Cozonac – kategori av bilder, video eller lyd på Commons Rediger på Wikidata

* (en) Cozonac – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | TasteAtlas
 |
**Jason Barron** (født i Oregon, USA) er en amerikansk hundekjører fra Montana, USA.

Biografi
--------

Barron startet med hundekjøring i 1980, og i 1993 debuterte han 21 år gammel i Iditarod med en 34.-plass. Totalt har han deltatt 6 ganger i verdens lengste hundesledeløp, og hans beste plassering kom i 2006 da han ble nummer 8.

Jason Barron kommer fra en familie med rike tradisjoner i hundesledeløpet Iditarod. Faren John Barron har deltatt 27 ganger, og broren Laird Barron har også gjennomført løpet.

Barron flyttet til Alaska sammen med familien sin da han var en liten gutt. Han bodde der fram til april 2000 da han bosatte seg i Lincoln, Montana hvor han sammen med sin kone Harmony Barron driver en hundekennel. Jason og Harmony giftet seg i Nome etter at begge hadde fullført Iditarod 2002.

Plasseringer i Iditarod
-----------------------

| År | Plassering | Tid |
| --- | --- | --- |
| 1993 | 34 | 14 døgn, 17 timer og 56 minutter |
| 2002 | 42 | 13 døgn, 06 timer og 14 minutter |
| 2003 | Brøt |  |
| 2004 | 12 | 10 døgn, 05 timer og 11 minutter |
| 2005 | 30 | 11 døgn, 06 timer og 08 minutter |
| 2006 | 8 | 09 døgn, 21 timer og 20 minutter |

Referanser
----------

1. 1 2   iditarod.com[Hentet fra Wikidata]
2. ↑   arkiveringsdato 3. mars 2016, arkiv-URL web.archive.org, www.kanabearenterprises.com[Hentet fra Wikidata]

Eksterne lenker
---------------

* Offisielt nettsted Rediger på Wikidata

* (en) Jason Barron – kategori av bilder, video eller lyd på Commons Rediger på Wikidata
* (en) Jason Barron – Iditarod Trail Sled Dog Race Rediger på Wikidata
* Biografiside fra Cabela